
ANUNŢ
privind organizarea concursului pentru ocuparea prin recrutare a unei funcții contractuale de execuţie vacante – Inspector de Specialitate, gradul profesional IA din cadrul Serviciului Investiții și UMP-SMID, Direcția Generală de Proiecte
Având în vedere prevederile Hotărârii nr. 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, ale O.U.G. nr. 57/2019 privind Codul administrativ, cu modificările şi completările ulterioare și Legii nr. 141 din 25 iulie 2025 privind unele măsuri fiscal-bugetare, cu modificările și completările ulterioare:
CONSILIUL JUDEŢEAN CONSTANŢA organizează la sediul din B-dul Tomis nr. 51, concurs pentru ocuparea prin recrutare a unei funcții contractuale de execuţie vacante:
- Inspector de Specialitate, gradul profesional IA din cadrul Serviciului Investiții și UMP-SMID, Direcția Generală de Proiecte, cu normă întreagă, perioadă nedeterminată, respectiv 8 ore/zi, 40 ore/săpt - 1 post.
Calendarul de desfăşurare a concursului:
1. selecţia dosarelor: 02.12.2026, ora 12.00, la sediul instituţiei;
- 	Afișare rezultate selecţia dosarelor de concurs: până la data de 03.12.2026;
- 	Depunere contestații privind selecția dosarelor: până la data de 04.12.2026;
- 	Soluționare contestații și comunicarea rezultatelor contestațiilor la selecția dosarelor: până la
data de 07.12.2026;
1. proba scrisă: 08.12.2026, ora 11.00, la sediul instituţiei;
- 	Afișare rezultate proba scrisă: până la data de 09.12.2026;
- 	Depunere contestații pentru proba scrisă: până la data de 10.12.2026;
- 	Soluționare contestații și comunicarea rezultatelor contestațiilor la proba scrisă: până la data          de 11.12.2026;
1. [bookmark: _GoBack]proba interviu: 14.12.2026, ora 11.00, la sediul instituţiei;
- 	Afișare rezultate proba interviu: până la data de 15.12.2026;
- 	Depunere contestații pentru proba interviu: până la data de 16.12.2026;
- 	Soluționare contestații și comunicarea rezultatelor contestațiilor la proba interviu: până la data de 17.12.2026;
Afișarea rezultatelor finale: 17.12.2026
I. Condiţii de participare:
Candidaţii trebuie sǎ îndeplineascǎ:
- condiţiile generale prevăzute la art. 15 din Hotărârea nr. 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
- cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr.57/2019, cu modificările şi completările ulterioare:
(1)  Contractul individual de muncă se încheie între persoana care îndeplineşte condiţiile pentru a fi angajată pe o funcţie contractuală şi autoritatea sau instituţia publică, prin reprezentantul său legal, în condiţiile prevăzute de Legea nr. 53/2003, republicată, cu modificările şi completările ulterioare, cu respectarea următoarelor cerinţe specifice:a) persoana să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b) persoana să cunoască limba română, scris şi vorbit;
c) persoana să aibă capacitate deplină de exerciţiu;
d) persoana să îndeplinească condiţiile de studii necesare ocupării postului;
e) persoana să îndeplinească condiţiile de vechime, respectiv de experienţă necesare ocupării postului, după caz;
f) persoana să nu fi fost condamnată definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea;
g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) contractul să nu conţină clauze de confidenţialitate sau, după caz, clauze de neconcurenţă.
(2)  Prin excepţie de la condiţia prevăzută la alin. (1) lit. a) pot fi angajaţi şi cetăţeni străini, cu respectarea regimului stabilit pentru aceştia prin legislaţia specifică şi legislaţia muncii.
- condiţii specifice:
-studii: universitare de licență absolvite cu diplomă de licență sau echivalentă: studii universitare de licență absolvite cu diplomă de licență sau echivalentă în domeniul fundamental: Științe inginerești, ramura de științe Inginerie civilă, domeniul de licență Inginerie civilă, specializarea Construcții civile, industriale și agricole; Căi ferate, drumuri și poduri; domeniul de licență ingineria instalațiilor;
 -vechimea în specialitatea studiilor necesare exercitării postului: minimum 7 ani.
II. Dosarele de concurs se depun la sediul Consiliului Judeţean Constanţa, din B-dul Tomis nr.51, la cam. 241, Serviciul Resurse Umane și Control Intern Managerial, începând cu data de 13.11.2026, până la data de 26.11.2026, ora 16.30 şi conţin în mod obligatoriu documentele prevăzute la art. 35 din Hotărârea nr. 1336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările şi completările ulterioare:
(1)  Pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3.
(3)  Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.(4)  Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.(5)  Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(6)  Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
(7)  În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.
(8)  În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. (9)  Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(10)  Nerespectarea prevederilor alin. (7) şi (9), după caz, conduce la respingerea candidatului.
III. BIBLIOGRAFIE / TEMATICĂ  la concursul pentru ocuparea prin recrutare a unei funcții contractuale de execuţie vacante – Inspector de Specialitate, gradul profesional IA din cadrul Serviciului Investiții și UMP-SMID, Direcția Generală de Proiecte:
1. Constituţia Romȃniei, republicată (Monitorul Oficial nr. 767 din 31 octombrie 2003); 
cu tematica Constituția României, republicată;
2. Ordonanța de Urgență nr. 57/ 2019 din 3 iulie 2019 privind Codul administrativ, cu modificările și completările ulterioare; 
cu tematica partea I (Dispoziții generale); partea a III-a ( Administrația publică locală); titlul III
( Personalul contractual din autoritățile și instituțiile publice) al părții a VI-a din Ordonanța de Urgență
nr. 57/ 2019, cu modificările și completările ulterioare;
1. Hotărâre nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările și completările ulterioare;
cu tematica Hotărârea nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/ proiectelor de investiţii finanţate din fonduri publice, cu modificările și completările ulterioare - integral;
1. Legea nr. 98 din 2016 privind achizițiile publice, cu modificările și completările ulterioare - integral; 
cu tematica Legea nr. 98 din 2016 privind achizițiile publice, cu modificările și completările ulterioare – integral;
1. Hotărârea Guvernului nr.1 din 10 ianuarie 2018 pentru aprobarea condițiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările și completările ulterioare;
cu tematica Hotărârea Guvernului nr.1 din 10 ianuarie 2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările și completările ulterioare - integral;
1. Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
cu tematica Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare – integral;
1. Legea 169/2026 privind Codul amenajării teritoriului, urbanismului și construcțiilor
cu tematica Titlul III Cerințe specifice aplicabile construcțiilor, Titlul IV Responsabilitățile beneficiarului/dezvoltatorului și utilizatorului în proiectele investiționale PARTEA IV Ciclul de viață al proiectului investițional în construcții.
Persoană de contact: Elisabeta Daniela Grosu  – Inspector Superior, Serviciul Resurse Umane și Control Intern Managerial.
telefon: 0241/488430, e-mail: daniela.grosu@cjc.ro.
Relaţii suplimentare se pot obţine în programul: de luni până joi între orele 08-16,30 şi vineri între orele 08-14,00.
Afişat în data de 13.11.2026, la sediul şi pe pagina de internet ale Consiliului Judeţean Constanţa și publicat pe portalul posturi.gov.ro.
P R E Ș E D I N T E,
                                                                    Florin Mitroi

